VECĀKO AMATPERSONU SANĀKSME

Rīgā

2020.01.08

Protokols Nr. 1

**1. Klimats – “Zaļais kurss” (Green deal)**

 Ziņo: ĀM, VARAM, EM un citas ministrijas

**2. Padomes decembrī un janvārī**

 2.1. 12.-13.12.2019. Eiropadome

 Ziņo: Ārlietu ministrija

 2.2. 28.01.2020. Vispārējo lietu padome (tai skaitā Konference par Eiropas nākotni)

 Ziņo: Ārlietu ministrija

**3. Dažādi**

**Sēdi vada:** A. Kurme, Ārlietu ministrijas Valsts sekretāra vietniece Eiropas lietās.

**Sēdes locekļi:**

M. Klīve, Ārlietu ministrija

S. Rupjā, Ārlietu ministrija

R. Brusbārdis, Ārlietu ministrija

L. Līce-Līcīte, Ministru prezidenta birojs

M. Klismets, Vides aizsardzības un reģionālās attīstības ministrija

A. Ozola, Vides aizsardzības un reģionālās attīstības ministrija

Z. Liepiņa, Ekonomikas ministrija

M. Rone, Ekonomikas ministrija

E. Šimiņa-Neverovska, Satiksmes ministrija

M. Braslava, Kultūras ministrija

D. Giluce, Aizsardzības ministrija

D. Galaktionova, Aizsardzības ministrija

I. Tāre, Labklājības ministrija

L. Timša, Veselības ministrija

R. Konstante, Finanšu ministrija

I. Irbe, Finanšu ministrija

E. Priedniece, Iekšlietu ministrija

K. Pommere, Tieslietu ministrija

I. Baļčūne, Zemkopības ministrija

I. Allika, Latvijas Banka

**Klātesošie:**

A. Čākure, Ārlietu ministrija

Z. Pommere, Ārlietu ministrija

I. Ķīse, Ārlietu ministrija

E. Goškina, Ārlietu ministrija

A. Butāne, Ārlietu ministrija

I. Dēze, Saeimas Eiropas lietu komisija

I. Stepiņa, Latvijas Darba devēju konfederācija

K. Ozoliņa, Pārresoru koordinācijas centrs

S. Kalnača, Pārresoru koordinācijas centrs

N. Preisa, Latvijas Brīvo Arodbiedrību savienība

M. Baltiņš, Valsts valodas centrs

**1. Klimats – “Zaļais kurss” (Green deal)**

Ziņo: ĀM, VARAM, EM un citas ministrijas

Izsakās: VARAM/ A. Ozola, PKC/ K. Ozoliņa, PKC/ S. Kalnača, MPB/ L. Līce-Līcīte, ZM/ I. Baļčūne, EM/ Z. Liepiņa, AiM/ D. Giluce, FM/ R. Konstante, SM/ E. Šimiņa-Neverovska, LDDK/ I. Stepiņa

ĀM rosina nozaru ministrijas izteikties par Eiropas Komisijas 11.12.2019 komunikāciju par ES Zaļo kursu (*Green* *Deal*), lai kopīgi apzinātu potenciālos riskus. ĀM rosina gatavot informatīvo ziņojumu ar mērķi identificēt Latvijas sākotnējo nostāju. VARAM informē, ka kopumā dalībvalstu vides ministru viedoklis pozitīvs, klimatneitralitāte dokumentā skar visas tautsaimniecības nozares. Vienlaikus ar piesardzību raugās uz izvirzīto mērķu finansēšanu. Pārresoru koordinācijas centrs informē, ka NAP2027 (Nacionālajā attīstības plānā 2021. – 2027.) ir ietvertas un prioritizētasatsevišķas komponentes no Zaļā kursa, jo visu attīstības projektu novērtēšanaskritērijos, kas bija pieejami arī ministrijām, ir iekļauti Zaļā kursa elementi. PKC piekrīt, ja tiktu gatavots informatīvais ziņojums, būtu jānorāda dokumentā par Zaļo kursu saskatītās pretrunas, piemēram, jautājumos, kas skar CO2 piesaisti, nodarbinātību, bioloģisko daudzveidību u.c. Ministru prezidenta padomniece ārlietu jautājumos atbalsta informatīvā ziņojuma tapšanu. ZM informē, ka jau 27.01.2020 Lauksaimniecības un zivsaimniecības padomes darba kārtībā paredzēta viedokļu apmaiņa par šo dokumentu un ZM jau šobrīd domā par nostājas formulēšanu. Uz šo Padomi tiks gatavots arī informatīvais ziņojums. Šobrīd nav informācijas, vai jautājumu plānots skatīt darba grupās. Iezīmētās problēmas – atšķirīgs finansējuma apmērs dalībvalstīs, kā arī atšķirība DV Kopējās lauksaimniecības politikas stratēģiskā plāna izstrādē, ko Eiropas Komisija vērtēs pēc zaļās iniciatīvas kritērijiem. Ministru prezidenta padomniece ārlietu jautājumos iesaka informatīvo ziņojumu gatavot relatīvi ātri, ja skar finansējumu pārskatāmā nākotnē, to varētu izmantot arī MFF sarunu pēdējā fāzē. EM atbalsta ideju par horizontāla informatīvā ziņojuma gatavošanu. Identificētie riski – Latvijas sabiedrības maksātspēja, *carbon border adjustment mechanism*  (nav skaidrs mehānisms, kā tas ietekmēs uzņēmumu konkurētspēju, pieeju izejvielām), nodokļu sistēmas (dabasgāzes sektora dekarbonizācijai), atjaunojamie energoresursi, energoefektivitātes direktīvas pārskatīšanas kontekstā, *Taisnīgas pārejas fonds*, enerģētikas nodokļa direktīvas pārskatīšana u.c. Pozitīvi – digitalizācija. AiM saredz savu iesaisti. Nozari skar jautājumi par energoefektivitāti, militāro bāzu atkritumu pārvaldību, arī izmaiņas, kas saistītas ar militārā spēka pielietojumu krīžu pārvaldībā. AiM atbalsta kopējā informatīvā ziņojuma nepieciešamību. FM kopumā atbalsta dokumentu. Saskata bažas izmaiņās par nodokļu politikas lēmumu pieņemšanas procesu (plānots pārskatīt vienbalsību lēmumu pieņemšanā). SM norāda, ka balsojuma procedūras reforma ietekmēs arī Eiropas Savienības aviācijas nodokļa lēmuma pieņemšanas procesu. Horizontāli raugoties Zaļais kurss šķiet izaicinošs, jo ir ļoti ambiciozs. Galvenie riski – līdzīgi kā EM, Latvijas sabiedrības maksātspēja, ņemot vērā, ka izmaksas pieaugs, t.sk. ņemot vērā Eiropas Komisijas ieceres par biļešu cenu veidošanas principiem. Bažas par finansējumu infrastruktūrai, kas šobrīd jau izaicinoši NEKP 2030 mērķu sasniegšanai, jo grantu pieejamība samazinās, bet citi finanšu avoti sarežģīti, ņemot vērā to nosacījumus. Kā iepriekš minēts, neatbalsta ideju par jūras transporta iekļaušanu ES emisijas kvotu tirdzniecības sistēmu (ETS). Pozitīvais – dokuments skatīts pilsētu kontekstā. VARAM informē par Latvijas Finanšu nozares asociācijas interesi par Eiropas un Latvijas politikas mērķiem klimata jautājumu risināšanai. LDDK piekrīt visiem minētajiem komentāriem un izsaka bažas par procesa koordinēšanu. Norāda, ka, pieņemot ambiciozos politiskos uzstādījumus, netiek uzklausīti no industrijas puses akcentētie jautājumi. Rosina turpināt konsultācijas ar industriju un izmantot LDDK kā informācijas kanālu saziņai ar industriju, vadošajām nozarēm, lai proaktīvi sekmētu ekonomisko transformāciju. Gatavi turpināt sadarbību un aicina konsultēties. Piekrīt, ka kopējais informatīvais ziņojums varētu iedot galvenās vadlīnijas, ko ievērot topošajos tiesību aktu projektos. VARAM piekrīt uzņemties koordinējošo lomu kopējā informatīvā ziņojuma sagatavošanā.

Nolemj: VARAM koordinēt un sagatavot informatīvo ziņojumu ar vadlīnijām par Latvijas interesēm attiecībā uz ES Zaļo kursu un tajā ietvertajām iniciatīvām. Visām ministrijām piedalīties ziņojuma izstrādes procesā.

**2. Padomes decembrī un janvārī**

 2.1. 12.-13.12.2019. Eiropadome

 Ziņo: Ārlietu ministrija

Izsakās: ĀM/ A. Kurme

Šī bija viena jautājuma Eiropadome - klimats. No Š. Mišela skaidra apņēmība panākt vienošanos par klimatneitralitātes sasniegšanu 2050. gadā. Diskusijas par MFF tiek pārliktas uz februāra ārkārtas Eiropadomi. Šobrīd ir grūti prognozēt, kāda būs izvēlētā Š. Mišela tālākā taktika. Sankcijas pret Krieviju tika pagarinātas bez diskusijām.

2.2. 28.01.2020. Vispārējo lietu padome (tai skaitā Konference par Eiropas nākotni)

 Ziņo: Ārlietu ministrija

Izsakās: ĀM/ M. Klīve

Kā iespējamais 28. janvāra VLP darba kārtības jautājums ir ielikts arī MFF. Vienlaikus, ņemot vērā, ka decembrī ES valstu līderi aicināja Eiropadomes prezidentu Š. Mišelu uzņemties vadību pār procesu, šobrīd grūti paredzēt konkrētu VLP lomu iespējamās 20. februāra ārkārtas Eiropadomes diskusijas sagatavošanā. Iespējams, ka Horvātijas prezidentūra tikai iepazīstinās dalībvalstis ar savu redzējumu par jautājuma virzību, t.i. bez izvērstas ministru diskusijas. Šobrīd tiek sagaidīts, ka dalībvalstis spēs panākt vienošanos par MFF Horvātijas prezidentūras laikā. Tas nozīmē, ka Horvātijas prezidentūrai būs jāturpina darbs ar tiesību aktiem, kuru pieņemšana nav iespējama, kamēr nav panākta vienošanās par MFF (piem., sekundārie tiesību akti, starpinstitūciju nolīgums, MFF regula). Tiks prezentētas Horvātijas prezidentūras prioritātes. Janvāra VLP notiks pirmā ministru diskusija par Konference par Eiropas nākotni. Diskusija notiks no 2020. – 2022. gadam. Šāda iniciatīva ir attīstījusies pēc Francijas prezidenta E. Makrona 2019. gada martā paustā aicinājuma uzsākt visaptverošu diskusiju par ES politisko un ekonomisko integrāciju. Konferencē ir plānots iesaistīt ES institūcijas, dalībvalstis, pilsonisko sabiedrību un iedzīvotājus. Darbs procesā, jo starpinstitūciju diskusijas par konferences mandātu, formu un saturu vajadzētu noslēgties līdz februārim. Pagaidām mūsu rīcībā ir tikai Eiropas Parlamenta viedoklis par Konferenci, kas vēlētos šī procesa rezultātā pamainīt institucionālo līdzsvaru savā labā. Attiecībā uz saturu Parlaments ir pret jebkādiem ierobežojumiem, proti, Konference drīkstētu runāt par jebkuru jautājumu. Parlaments īpaši izceļ institucionālos jautājumus, par kuriem dalībvalstīm līdz šim nav izdevies vienoties: pārnacionālie saraksti un vadošo kandidātu sistēma. 17.janvārī Rīgā ieradīsies par Konferenci atbildīgā komisāre (Horvātija). Paredzēta tikšanās ar Valsts prezidentu un Ministru prezidentu. Informatīvo ziņojumu par VLP plānots izskatīt š.g. 21. janvāra MK sēdē un 24. janvāra Saeimas Eiropas lietu komisijas sēdē.

Nolemj: Pieņemt zināšanai ĀM sniegto informāciju.

**3. Dažādi**

Ziņo: ĀM/ A. Kurme

3.1. Nākamā VAS 12. februārī.

3.2. COM tabulas par 44. (28.10.2019-03.11.2019) līdz 48. (25.11.2019-01.12.2019) nedēļām saskaņotas elektroniski 2020. gada 6. janvārī.

3.3. Valsts valodas centra 2020. gada I ceturkšņa tulkošanas plāns saskaņots elektroniski 2020. gada 7. janvārī.

Nolemj: Apstiprināt COM tabulas par 44. (28.10.2019-03.11.2019) līdz 48. (25.11.2019-01.12.2019) un Valsts valodas centra 2020. gada I ceturkšņa tulkošanas plānu.

VAS protokols saskaņots elektroniski ESVIS-L sistēmā 2020. gada 14. janvārī.

Ārlietu ministrijas Valsts sekretāra vietniece Eiropas lietās A. Kurme

Protokolēja:

Gunta Ērgle-Lāce

Ārlietu ministrijas

Vispārējo un institucionālo jautājumu nodaļas

vecākā referente, tel. 67015966